ฝ่ายทะเบียน สำนักงานเขตธนบุรี ได้ตรวจสอบกรณีข้อร้องเรียนดังกล่าว วันที่ 8 พฤษภาคม 2566 เป็นวันจันทร์ซึ่งเปิดทำงานเป็นวันแรกเนื่องจากปิดทำการต่อเนื่องหลายวันจึงทำให้มีผู้มาติดต่อขอรับบริการเป็นจำนวนมากตั้งแต่ช่วงเช้าโดยเฉพาะกลุ่มงานบัตรประจำตัวประชาชน มีผู้มาติดต่อขอทำบัตรประจำตัวประชาชนเป็นจำนวนมากถึง 126 คิว ฝ่ายทะเบียนได้ตรวจสอบแล้วกลุ่มงานบัตรประจำตัวประชาชน เจ้าหน้าที่ได้สลับกันรับประทานอาหารคนละประมาณ 30 นาที เนื่องจากมีผู้รับบริการมีจำนวนมาก โดยฝากเพื่อนร่วมงานซื้ออาหารและเครื่องดื่มมารับประทานในห้องทะเบียน มิได้ออกไปรับประทานอาหารด้านนอก เพื่อจะได้ให้บริการประชาชนที่นั่งรอได้ทันเวลา สำหรับเครื่องกดประเมินความพึงพอใจของแต่ละช่องให้บริการได้กำชับให้เจ้าหน้าที่หันออกให้ประชาชนได้กดประเมินความพึงพอใจด้วยตนเองแต่เนื่องจากช่วงเช้าแม่บ้านทำความสะอาดช่องให้บริการประชาชนทุกช่วงด้วยเจลแอลกอฮอล์ทุกเพื่อป้องกันการแพร่ระบาดของไวรัสโควิด ด้วยมีประชาชนมาขอรับบริการเป็นจำนวนมากเจ้าหน้าที่ไม่ทันได้สังเกตเครื่องกดประเมินความพึงพอใจว่าอยู่ในลักษณะไหน ทั้งนี้ผู้บังคับบัญชาได้กำชับให้เจ้าหน้าที่ทุกคนตรวจสอบความเรียบร้อยทุกครั้งก่อนให้บริการ เพื่อให้เป็นไปตามมาตรฐาน ศูนย์บริหารราชการ ฉับไว ใสสะอาด (Bangkok Fast & Clear หรือ BFC) ทั้งนี้ต้องขอขอบคุณสำหรับคำแนะนำการให้บริการในครั้งนี้ และจะนำไปปรับปรุงการให้บริการให้เป็นไปตามมาตรฐานต่อไป
ต้องการให้ปรับปรุงการให้บริการของสำนักงานเขตธนบุรีเนื่องจากได้เข้าไปใช้บริการมาแล้วรู้สึกไม่ประทับใจในการบริการเป็นอย่างมาก เนื่องจากคิวในการใช้บริการค่อนข้างมากแต่เจ้าหน้าที่ยังมีการลุกจากที่นั่งเพื่อไปสอบถามรายการสั่งน้ำจากเพื่อนร่วมงานและพอน้ำมาส่งยังลุกแจกจ่ายกันโดยให้ประชาชนนั่งรอ  ซึ่งเวลานั้นเป็นเวลาบ่ายโมงกว่าๆซึ่งเจ้าหน้าที่เพิ่งกลับมาจากการรับประทานอาหารกลางวัน จึงดูไม่ควรที่จะยังมีการสั่งเครื่องดื่มเข้ามารับประทานในระหว่างการทำงาน และพอจะกดประเมินเจ้าหน้าที่ผ่านอุปกรณ์ที่ติดตั้งไว้กลับพบว่าเจ้าหน้าที่มีการหันอุปกรณ์เข้าหาตนเองจึงอยากให้มีการตรวจสอบและปรับปรุงอย่างเร่งด่วนเนื่องจากคะแนนความพึงพอใจที่ปรากฏไม่ได้มาจากการประเมินของประชาชนที่เข้ามาใช้บริการจริง
วันที่เข้าใช้บริการไม่ใช่วันที่ 8 ค่ะเป็นวันที่ 25 เมษายน